ການປະທ້ວງ ຢູ່ຕໍ່ໜ້າ ສະຖານທູດ ສປປ ລາວ ທີ່ນະຄອນຫຼວງວໍຊິງຕັນ
ອົງການລາວອາເມຣິກັນ ເພື່ອອະທິປະໄຕໃນປະເທດລາວ ໄດ້ຮຽກຮ້ອງໃຫ້ລັດຖະບານ ປະຕິຮູບຫຼາຍໆຢ່າງ ຮວມທັງອະນຸຍາດໃຫ້ປະຊາຊົນລາວ ມີສິດໃນການເລືອກເອົາຜູ້ນຳຂອງຕົນ.
ອົງການລາວອາເມຣິກັນເພື່ອອະທິປະໄຕໃນລາວ ຫຼື laosovereignty org ໄດ້ຈັດການໂຮມຊຸມນຸມປະທ້ວງຂຶ້ນຢູ່ຕໍ່ໜ້າສະຖານທູດຂອງ ສປປ ລາວທີ່ນະຄອນ ຫຼວງວໍຊິງຕັນ ໃນວັນເສົາຜ່່ານມານີ້ ໃນການໂຮມຊຸມນຸມປະທ້ວງດັ່ງກ່າວ ດຣ ທອງ ວັນນະຣາດ ປະທານອົງການລາວອາເມຣິກັນເພື່ອອະທິປະໄຕໃນປະເທດລາວໄດ້ຮຽກຮ້ອງໃຫ້ລັດຖະບານ ປະຕິຮູບຫຼາຍໆຢ່າງ ຮວມທັງອະນຸຍາດໃຫ້ປະຊາຊົນລາວ ມີສິດໃນການເລືອກເອົາຜູ້ນຳຂອງຕົນ ໃນການຕ້ອງຕິຕໍ່ການປ່ອຍໃຫ້ຊາວຕ່າງດ້າວ ໃຊ້ພາສາຂອງຕົນແບບບໍ່ເຄົາລົບອະທິປະໄຕຂອງລາວນັ້ນ ດຣ ທອງກ່າວກ່ຽວກັບເລື້ອງນີ້ວ່າ: ນອກນັ້ນ ທ່ານ ດຣ ທອງຍັງຮຽກຮ້ອງໃຫ້ປະເທດລາວຫຼຸດພົ້ນຈາກການຢູ່ພາຍໃຕ້ອິດທິ ພົນຂອງຕ່າງຊາດ ບໍ່ໃຫ້ມີການເອົາລັດເອົາປຽບໃນດ້ານແຮງງານ ຮຽກຮ້ອງໃຫ້ປະຊາຊົນລາວ ມີສິດເສລີພາບໃນການປາກເວົ້າ ມີສິດໃນການນັບຖືສາສະໜາ ໃຫ້ລາວນອກມີສິດໃນການລົງສະໝັກເລືອກຕັ້ງ ມີສິດໃນການຖືສອງສັນຊາດ ມີິສິດໃນການເຂົ້າໄປເຮັດທຸລະກິດຢູ່ລາວ ແບບບໍ່ມີການຮາວີລົບກວນ ຂໍຄວາມໂປ່ງໃສກ່ຽວກັບເງິນ 9 ຕື້ໂດລາທີ່ພວກຜູ້ນຳກູ້ຢືມມາແລະຍຸຕິໃນການບັງຄັບໃຫ້ຫາຍສາບສູນ ທ່ານ ດຣ ທອງ ໄດ້ຕັ້ງຄຳຖາມ ກ່ຽວກັບການທີ່ລູກ ຫຼານລາວ ຜູ້ທີ່ມີຄວາມຮູ້ຄວາມສາມາດແຕ່ບໍ່ໄດ້ຮັບໂອກາດໃຫ້ໄປຮຽນຕໍ່ຢູ່ຕ່າງປະເທດ ພ້ອມນີ້ ດຣ ທອງຍັງຮຽກຮ້ອງໃຫ້ທາງການລາວເລັ່ງລັດໃຫ້ການຊ່ວຍເຫຼືອແກ່ຜູ້ປະສົບໄພຈາກເຂື່ອນແຕກຢູ່ໃນແຂວງອັດຕະປື ຊຶ່ງບາງຄົນໃນເວລານີ້ ທ່ານກ່າວວ່າ ຍັງອາໄສຢູ່ໃນສູນ ແລະທ່ານ ດຣ ທອງ ຍັງຮຽກຮ້ອງໃຫ້ລັດຖະບານຍຸຕິການຂາຍຊັບສົມບັດຂອງແຜ່ນດິນ ຊຶ່ງຈະເປັນມູນມໍລະດົກ ຕົກທອດໄວ້ໃຫ້ພວກອະນຸຊົນລາວ ທີ່ເກີດໃໝ່ໃຫຍ່ລຸນ